Montancy
Montancy isch e Gmeind im französische Departemänt Doubs.

Si lyt öpe sibe Kilometer südlech vo Pruntrut und acht Kilometer weschtlech vo Saint-Ursanne im Juragebirg am Bärg Lomont. Dr Gmeindbann goot über e Fluss Doubs übere, wo i däm Abschnidd dur nes töif ygschniddenes Taal lauft. 

D Gmeind het d Ortsdeil Brémoncourt am Doubs unde uf  und Montancy am Lomontbärg uf . Bi Brémoncourt uf dr Südsyte vom Doubs, chunt dr Bach Frénois in Fluss abe, und do isch au e Brugg übere Doubs, grad a dr Landesgränze zu dr Schwiiz. Montancy lyt ufem Bärg nördlech vom Doubs, und es git gar kei diräkti Fahrstrooss zwüschet de beide Gmeinddeil. Vo Pruntrut uus chunt me übere Montvoie-Pass uf Montancy; d Passtrooss goot derno wyter ganz is Taal vom Doubs abe und trifft z Glère uf d Taalstroos, wo em Fluss noo wyter abe uff Saint-Hippolyte goot. Vo Glère us füert d Strooss uf de lingge Site vom Doubs no ufe uf Brémoncourt und witer noch Saint-Ursanne übere.

D Nochbergmeinde vo Montancy sind Burnevillers und Glère z Frankriich, Haute-Ajoie, Fontenais (bis 2012 Bressaucourt) und Clos du Doubs i dr Schwiiz.

Im Wald bi Brémoncourt, under em Frénois-Tobel, ligge d Ruyne vo dr alte Müli Moulin du Frénois.

S Gmeindshuus und d Schuel vo Montancy si z Brémoncourt unde.

Weblink 

 Website vo dr Gmeind Montancy, wo si sich Montancy-Brémoncourt nennt

Fuessnote 

Ort (Doubs)